חיפה מגזין 14 יולי 20 - דנה ישראלי
באים ליום נשארים ללילה בחיפה
* הערה חשובה – רציתי להעביר לכם את החוויה במלואה ולכם יש פה קצת עומס תמונות וסרטונים- יתכן שיקח לדף כמה דקות להטען – תהיו סבלנים בבקשה.
יש גם משהו טוב שקורה בעקבות הקורונה- אין לנו איפה לטייל אלא רק בארץ, זה מאפשר לנו להכיר מקומות שהם פנינה ונמצאים מתחת לאף ובד"כ אנחנו פשוט מוותרים עליהם. זה מאפשר לנו לפרגן לעסקים ישראלים- ומתי אם לא עכשיו?! ויש בזה מצד אחד, משהו צנוע שאני מאוד אוהבת ומפתיע מצד שני.
בעיריית חיפה קוראים נכון את המצב, והם גייסו אישה, שלי באופן אישי יש קראש עליה כבר הרבה זמן, שירי ויצנר או בשמה האינסטגרמי – חייפאית או חיפוש' – להיות השגרירה שלהם ויחד הם הזמינו 20 בלוגרים לסוף שבוע כדי לגלות את הקסם החייפאי ולספר אותו מהעיניים שלהם.
אז הגענו לקצת יותר מ 24 שעות קסומות בחיפה, איכשהו בסופם הרגשתי שהספקנו מלא, ממש כאילו היינו בחופשה ארוכה יותר. העינין הוא ששום דבר לא היה בלחץ כדי להספיק. היה כל כך נינוח וממלא מצברים שהחלטתי לספר לכם בדיוק את הלו"ז כדי שגם אם עומד לרשותכם יום אחד לא תתלבטו אם כדאי לצאת מהבית!
ויחד עם זאת מציינת שבסוף קיבלנו חוברת חיפאית עם מה עוד יש לעיר להציע – והבנתי שלא הספקנו כלום וחייבים לחזור
מעמיסים את הבנות ואת תות לאוטו. עוברים בדרך אצל סבא-סבתא לפרוק את "הסחורה" 🙂
מזל שיש לנו ארץ קטנה…
כל היום עוד לפנינו. במלון בוטיק שומאכר מחכה לנו עם קבלת פנים חמה וטעימה. יש משהו קסום בזה שבעל המלון עומד ולוחץ לך את היד (כלומר את המרפק) ומספר לך קצת על המלון והסביבה.
בחדר חיכו לנו פינוקים של חיפה – מתנות מקומיות קטנות וממתקים של פעם. אחרי התרעננות קצרה יצאנו לעיר
מתחילים במקום הקסום של ורד, נפתחת דלת ההזזה ובפנים מתגלה מקום קריר ומזמין עם פוקצ'ות טריות מטבלים הורסים ומיני מזטים. שירי ויצנר, שיזמה את כל הסופ"ש המטורף הזה, ישר משקה אותנו באלכוהול טעים. ורד מספרת לנו על השוק ועל ההסטוריה שלו ומשם יוצאים לסיבוב בין הסוחרים. מידי כמה דוכנים עוצרים אוכלים ומצלמים. בדיוק כשאין מקום יותר לכלום – מוציאים פלאפלים טריים שאי אפשר לסרב להם, טוב כשאין אין ברירה אז אין ברירה… ולסיום כדי שלא נלך עם חור בבטן חלילה חוזרים לסדנה של ורד- שם היא מפנקת אותנו בגלידה שמכינה לנו במקום מחומרי גלם משובחים. זהו מוכנה לפרוש!
מקלחת עם הברווזון של חיפוש' ושנ"צ זה בדיוק מה שהייתי צריכה
במרפסת המלון דאגו לפנק אותנו, צילמתי רק המגש של "הבריאים" אבל תכלס זה היה כל כך מושחת וטעים – עלי גפן, סמבוסקים קטנטנים, האריס מניאטורי והכל עם תיבול ערבי להתעלףףףף
אני אקדים ואומר שכרגע הגנים סגורים בגלל הקורונה – וממש נפתחו במיוחד עבורנו אבל! בשנייה שיפתחו ממליצה לקחת שם סיור – זו חוויה מרוממת נפש, ואם אפשר בשקיעה- זה בכלל בונוס!
אז אחרי סיור מודרך וקצת זמן חופשי לעשות 80 סלפי עם הכיפה, ירדנו את כל המדרגות בחזרה לרחוב.
1700 מדרגות שלקראת הסוף הרגשתי אותן אחת- אחת! אבל היי זה פעם בחיים לא?
סגרנו את הערב במסעדה המופלאה "רולא" בעיר התחתית. תנאי התאורה לא היטיבו איתי ולכן העדפתי לוותר וממש לא צילמתי את המנות אז תצטרכו להאמין לי שהיה פשוט חגיגה של טעמים – מטבח לבנטיני משובח שגם טבעוניים וגם קרניבורים ימצאו את עצמם בו. כל רגע זרמו עוד ועוד מנות וכל מה שהטריד אותי זה אם לאכול עוד ביס מהמנה המושלמת שיצאה הרגע או להשאיר קצת מקום למנה הבאה.
משכימת קום שכמוני הייתי מחוץ למיטה בשבע וזה אחרי שמשכתי שעה בלנסות לישון עוד, חשבתי לעצמי מה אני אעשה עד שיהיה הגיוני להעיר אנשים בוגרים סביבי (גידי ז"א או חברות שישנו במלון) אז החלטתי לצלם סרטון קטן שיהיה הדגמה להדרכת הוידאו שמצאתם בתחילת המגזין הזה… אין מה לעשות… אני לא יודעת להיות מגניבה ואף פעם לא הייתי מהאנשים הקולים האלו שישנים עד 12 בצהריים
בכל אופן אחרי שהחבורה הצטרפה אלי יצאנו לארוחת בוקר בניחוח ערבי במסעדת "שטרודל", מעניין למה בחרו לה את הזה כי זה לא קשור למנות אבל – היה טעים להפליא!!!כ
פגשנו את תומר פוקס – קסם של בחור שמדריך את סיור "קסם חייפאי"
התחלנו בכיכר פריז וטיילנו בשוק הפשפשפים
בדרך עצרנו בכמה תחנות ושמענו סיפורים מעניינים,
היינו בחאן משגע שכלל טעימות אבל גולת הכותרת מבחינתי היתה בכנסיית א-סיידה – שהיא אכסנייה למיזם מדהים ומלא רחמים שנקרא בית החסד, שם פגשנו את ג'מל שחאדה שמנהל מוסד שיקומי לאסירים שהיקם אביו.
ג'אמל סיפר לנו איך הקימו הוריו את המקום כשהיה ילד -מרגש ומעורר השראה!
סיימנו בשוק הפשפשים בין בעלי המלאכה לחנויות המיוחדות. סיור ממולץ ממש!
אין כמו נסיעה על קו החוף כדי לומר שלום לחיפה, נפגש שוב בקרוב…
הערה חשובה חשובה שכולל גילוי נאות – לטיול המופלא הזה הוזמנתי, כלומר לא שילמתי עליו מכיסי ועם זאת לא הייתי כותבת, ממליצה ושולחת אתכם לשם אם לא הייתי עומדת ב 100% מאחורי כל מילה שנכתבה כאן. התוכן, הדיוק והאמינות שלי חשובים יותר מכל דבר אחר – אז סעו לחיפה- המחירים אטקרטיבים, האווירה משגעת, ויש כל כך הרבה מה לעשות!
כאן תמצאו את כל המלונות והאטרקציות שיש לעיר להציע כולל מחירים
באמת שיכולתי להשאר עוד שבוע!